section_heading: Opis
paragraph_text: Prema rezultatima pedoloških istraživanja, pretpostavlja se da je ova rijeka stajaćica, nastala u doba rimskog carstva irigaciono-meliorativnim radovima, za potrebe stvaranja kvalitetnijeg poljoprivrednog zemljišta. Naime, područje koje obuhvaća naselje Morović, u čijem središtu sela je i ušće ove rječice u Bosut, i još dvadesetak sela u okolini s velikim, neprekinutim šumskim kompleksom, je močvarno. Do danas su sačuvane i dvije prirodne bare (rita): Slezan i Brek koje su svojim vodnim režimima vezani za spomenute dvije rijeke. Kao dokaz o izvršenim radovima na formiranju ove rijeke navodi se da je pedološki sastav tla brežuljka u centru Morovića identičan s pedološkim sastavom tla dna rijeke Studve. Može se pretpostaviti kako je brežuljak u centru Morovića nastao umjetno, nasipavanjem uz obalu zemlje, od iskopa prilikom irigacijsko-melioracijskih radova.